চিন্তা-কলি/জীৱনৰ অমিয়া - ৱিকিউৎস\nআহুকাল, প্ৰথম খণ্ড→\nনৰমণ্ডলীৰ ভিতৰত ওন্দোলোৱা মুখ অনেক আছে, ইহঁত বেজাৰৰ দৃশ্যমান চিত্ৰ, ইহঁতক বেজাৰৰ কলীয়া ডাৱৰে সততে আৱৰি থাকে। বেজাৰ এই শ্ৰেণী মানুহৰ প্ৰাণবায়ু, বেজাৰ সিহঁতৰ জীৱনৰ গতি। দেহত প্ৰাণ থাকে মানে সিহঁতৰ মনোৰাজ্যৰ পৰা বেজাৰৰ আমোল নুঠে। পৃথিৱীৰ কোনো বস্তুৱেই মনৰ ডাৱৰ কাটি সিহঁতৰ আন্ধাৰ মুখ পোহৰাব নোৱাৰে। সকলো বস্তুতে আৰু সকলো কথাতে সিহঁতে কেৱল বেজাৰৰহে কাৰণ দেখে। সিহঁতৰ বিবেচনাত পৃথিৱীৰ সুখবিলাক ভুৱা, দুখবিলাক আচল। সিহঁতৰ মতে মধুৰ মাধুৰী মিছা, ফুলৰ লাৱণ্য মিছা, মলয়াৰ স্নিগ্ধতা ফাঁকি, পুত্ৰ কন্যা ফাং, লাসবেশ বলিয়ালী, আৰু আনন্দ উৎসৱ উদ্ভণ্ডালী মাথোন। সিহঁতে নিৰানন্দক জীৱনৰ সাৰ আৰু বেজাৰক জীৱনৰ গতি বুলি বিবেচনা কৰে। সেই দেখি ইয়াক পৰিহাৰ কৰি যি বিলাকে আনন্দ মনেৰে সংসাৰত আয়ুস সম্ভোগ কৰে, তাক সিহঁতে বাতুল বুলি ঘিণায়। সিহঁতে হাঁহিৰ অমিয়া, বা গীতৰ লয় গ্ৰহণ কৰিব নোৱাৰে। সিহঁতৰ চকুত হাঁহিৰ চিত্ৰ কদাকাৰ, সিহঁতৰ মনত গীতৰ সুৰ কঠুৱা। সিহঁতে ভাবে যে ঈশ্বৰে ধেমালি কৰিবলৈ বা খং পলুৱাবলৈ এই সংসাৰ স্ৰজন কৰি তাত নৰ জাতিক জুলুকি-জুলুকিকৈ যাতনা ভূঞ্জাইছে। [ ২৩ ] সিহঁতৰ বিবেচনাত পৃথিৱী এখন বন্দীশাল, আৰু জীৱনটো কেৱল শাস্তি। এই বিশ্বাস পোষণ কৰি এই বিধ মানুহে চিৰকাল অসুখত জীৱন কটায়। ইহঁত নিজেই নিজৰ বৈৰী, আৰু আনৰ পক্ষেও কণ্টক স্বৰূপ। ইহঁতে নিজেও আনন্দ অমৃতৰ পৰা বঞ্চিত হয় আৰু আনকো বঞ্চিত কৰে। ইহঁতৰ নিৰানন্দৰ ডাৱৰে ঘৰৰ ঘৰোৱাহ সকলোকে আৱৰি থাকে, আৰু ওচৰ চুবুৰীয়ালৈকো বেঙ্গা মেলে।\nপৃথিৱীত আৰু এক শ্ৰেণীৰ মানুহ আছে সিহঁতে মুখ ওন্দোলাই নাথাকে। সিহঁতৰ মুখ বিকসিত কমলৰ নিচিনা সদায় উজ্বল, সদায় প্ৰফুল্ল। সিহঁতৰ চকুত তৃপ্তিৰ জেউতি, আৰু মুখত আনন্দৰ ৰশ্মি, সদায় জিলিকি থাকে। বেজাৰৰ ডাৱৰে সিহঁতৰ মুখৰ জেউতি কমাব নোৱাৰে। সিহঁতৰ বিবেচনাত বসুন্ধৰী সুখৰ আলয়, সুখময় বিলাসৰ কানন। সিহঁতৰ মনত গৰলো মধুৰ, আৰু কাঁইটো কোমল। সংসাৰৰ দুৰ্ঘটনাৱলী সিহঁতৰ মনত আহিনৰ মেঘ, ক্ষণে আহে, ক্ষণে যায়, মনৰ ওপৰত কেতিয়াও যুগমীয়াকৈ থিতাপি হব নোৱাৰে। এই শ্ৰেণীৰ মানুহবিলাক পৃথিৱীৰ মঙ্গলমলয়া। সিহঁতে নিজেও সন্তোষ মনেৰে সংসাৰত জীৱন বঞ্চে, আৰু আনৰ প্ৰাণতো সন্তোষৰ বা দিয়ে। ইহঁতে মানুহক সংসাৰৰ কাঁইটীয়া বননিৰপৰা সুকোমল সুগন্ধি কুসুম তুলিবলৈ শিকায়, ভয়ঙ্কৰ উচ্ছৃঙ্খল সমুদ্ৰৰ পৰা বহুমূলীয়া মণি-মুক্তা তুলিবলৈ শিকায়, আৰু সংসাৰৰ শোক-সন্তাপ আদি জ্বলন্ত [ ২৪ ] বহ্নিৰ তাপ শীতল কৰিবলৈ শিকায়। ইহঁতে সংসাৰৰ আলৈ-আহুকাল বা জীৱনৰ আপদ আপালি একোলৈকে কাণ নকৰে। ইহঁত এবিধ গূঢ় মন্ত্ৰৰ গৰাকী, সেই মহামন্ত্ৰ প্ৰয়োগ কৰি সিহঁতে সাংসাৰিক শঙ্কা, দুশ্চিন্তা, দুৰ্ভাবনা আদি বেজাৰৰ হেতুবোৰ বিনাশ কৰে। ইহঁতৰ নিজৰ মন সদায় উৎসৱময়. আৰু সৎসৰ্গবাসীৰ মনকো উৎসৱময় কৰে।\nএই দুই শ্ৰেণী মানুহৰ ভিতৰত প্ৰথম শ্ৰেণীৰবিলাক অধম আৰু শেষৰ শ্ৰেণীৰবিলাক উত্তম। প্ৰথম শ্ৰেণীৰবিলাকে সংসাৰৰ তত্ব নুবুজি, তাৰ কেৱল দুখখিনি সংগ্ৰহ কৰে, কিন্তু শেষৰ শ্ৰেণীৰবিলাকে সংসাৰৰ আচল মৰ্ম্ম পৰিগ্ৰহ কৰি, সুখখিনি সংগ্ৰহ কৰে। সুখগ্ৰাহীবিলাকে নিজৰ জ্ঞান বুদ্ধিৰ চিনাকি দিয়ে, দুখগ্ৰাহীবিলাকে দুৰ্ঘোৰ মূঢ়তাৰ চিনাকি দিয়ে। সুখগ্ৰাহীবিলাকে সংসাৰৰ মঙ্গল অৰুণ, দুখগ্ৰাহীবিলাক অমঙ্গলৰ ডাৱৰ। বেজাৰ এটা দুৰৱস্থাৰ চিন, দুৰৱস্থা আঁতৰ হলে, বেজাৰো লয় হয়। কিন্তু দুখগ্ৰাহী ডাৱৰীয়া মনৰ বেজাৰ দুৰৱস্থাৰ চিন নহয়। তেনেকুৱা মনত ডাৱৰ উদয় হবলৈ কোনো দুৰৱস্থা বা দুৰ্ঘটনাৰ আলম নালাগে তাত ডাৱৰ আপোনা-আপুনি উদয় হয়। সিহঁত মৌ-পোকতকৈও অধম। মৌৱে দুৰ্গম কাঁইটনীত প্ৰবেশ কৰি কাঁইটৰ থোপাৰ মাজত, কাঁইটীয়া বেটুত ফুলি থকা ফুলৰ পৰা অমৃতময় মধু সংগ্ৰহ কৰে, কিন্তু সিহঁতে মনুষ্য হৈও সংসাৰৰ কাঁইটনি জয় কৰি তাৰ সুখ-মধু গ্ৰহণ কৰিব [ ২৫ ] নোৱাৰে। যি সুপুৰুষ সি বাহু বলেৰে সংসাৰৰ কাঁইট চোঁৰাত নিৰ্যাতন কৰি ওপৰ উঠে। সিহঁতে বিপদৰ বিকট মূৰ্ত্তি দেখি ভয় নাখায়। সিহঁতে বিপদেৰে সৈতে লুকালুকি খেদে, সঙ্কটক নচুয়ায়, আৰু শোক তাপ আদি তীক্ষ্ণ কাঁইট- বোৰ মষিমূৰ কৰি সংসাৰত পৰমানন্দে কাল কটায়। আনন্দ জীৱনৰ অমিয়া, ইয়াক নেওচন দি যি বেজাৰ গৰলক সাবটি ধৰে, তাক কেতিয়াও বুদ্ধিমান বা সুপুৰুষ বুলিব নোৱাৰি। বনৰ পশু, আকাশৰ পক্ষী, কি পানীৰ মাছ, সকলোৱে এই বিনন্দীয়া সংসাৰত জীৱনৰ অমিয়া উপভোগ কৰে, কেও বেজাৰত বুৰ দি কাল নকটায়। তেনেহলে শ্ৰেষ্ঠ প্ৰাণী মনুষ্য কি কাৰণে এই উপভোগৰ পৰা বঞ্চিত হয়? ক্ষীণজীৱী পশু-পক্ষীয়ে যি মন্ত্ৰৰ বলত নিৰানন্দ বিনাশ কৰি আনন্দৰ ৰাজ্য বিস্তাৰ কৰিবলৈ সক্ষম হৈছে, সেই মন্ত্ৰ মনুষ্যৰ পক্ষে দুৰ্লভ নে? কদাপি দুৰ্লভ নহয়।\nকৰ্ত্তব্য-পালন নিৰানন্দনাশী মহামন্ত্ৰ। এই মন্ত্ৰেৰে পশু- পক্ষী আদি সংসাৰৰ প্ৰাণীবোৰে নিৰানন্দ বিনাশ কৰে। এই মন্ত্ৰ লাভ কৰিবলৈ অভিলাষ কৰিলে মহাগুৰু কৰ্ত্তব্যত শৰণ লব লাগে। এওঁৰপৰা যি মন্ত্ৰ লাভ কৰা যায়, তাৰ প্ৰয়োগত আনন্দৰ প্ৰৱল বৈৰীবিলাক সেও হয়, আৰু বিপদ সঙ্কট সকলো জঁই পৰে। এই মন্ত্ৰৰ গুণত মানুহে পোতা- শালতো হাঁহিৰ অমিয়া ভুঞ্জিবলৈ পায়। আৰু মৰণৰ জীয়াতুৰে হাতালি খেদিবলৈ সক্ষম হয়। কৰ্ত্তব্য-পালন নিৰানন্দ ডাৱৰনাশী [ ২৬ ] দুৰ্জ্জয় অস্ত্ৰ, ই মনৰ ডাৱৰ খণ্ড খণ্ড কৰি তাত আনন্দৰ জেউতি ঢালে। কৰ্ত্তব্য-পালন বিশ্ব-ব্ৰহ্মাণ্ডৰ মেৰুদণ্ড, ইয়াক আশ্ৰয় কৰি এই বিৰাট বিশ্ব অনন্তকাল চলিব লাগিছে, এক পলক ইয়াৰ অভাৱ ঘটিলে তৎক্ষণাৎ বিশ্বত প্ৰলয় মিলিব। বিশ্ব এটা প্ৰকাণ্ড যন্ত্ৰ বিশেষ, আৰু তাৰ বস্তু বিলাক সেই যন্ত্ৰৰ একোটা অঙ্গ। প্ৰত্যেক অঙ্গই নিজ নিজ কৰ্ম্ম কৰি থাকে মানে বিশ্ব সুকলমে চলি থাকিব, কিন্তু এটা অঙ্গই তাৰ ভাগত ত্ৰুটী কৰিলে সেই মুহূৰ্ত্ততে লয় হব। বিশ্বৰ গৰাকীয়ে আদিতে বিশ্বৰ প্ৰত্যেক বস্তুকে একোটা বিশেষ বিশেষ কৰ্ম্মত নিয়োজিত কৰিছে। যি অঙ্গ যি কৰ্ম্মত নিয়োজিত হৈছে, সেয়েই সেই অঙ্গৰ কৰ্ত্তব্য কৰ্ম্ম। চন্দ্ৰ, সূৰ্য্য, গ্ৰহ, নক্ষত্ৰ, মেঘ, বায়ু, জল, অগ্নি আদি সকলোবোৰ বিশ্ব-যন্ত্ৰৰ অঙ্গ। সিহঁতৰ প্ৰত্যেকৰেই একোটা বিশেষ কৰ্ম্ম আছে, আৰু সেই কৰ্ম্ম সিহঁতে অকপটে কৰিব লাগিছে। সিহঁতৰ যুটীয়া কৰ্ম্মৰ গুণতহে বিশ্ব তিষ্ঠিবলৈ সক্ষম হৈছে। সিহঁতে যদি এক মুহূৰ্ত্তলৈ কৰ্ত্তব্য অৱহেলা কৰে, তেনেহলে এই বিনন্দীয়া বিশ্ব একেতিলে ছাঁ-বাজীৰ ছাঁৰ নিচিনা অন্তৰ্দ্ধান হব। তেতিয়া এই গভীৰ সাগৰ, শুৱনী নদী, আৰু ৰূপহী কানন নাথাকিব, তেতিয়া কবিৰ কল্পনা উদগাবলৈ বননিত মনোৰম ফুল নাথাকিব, বৈজ্ঞানিকৰ গবেষণা জগাবলৈ বিতোপন বিদুলী নাথাকিব। বৈজ্ঞানিকৰ নাম নুমাব, কবিৰ বংশ ধ্বংস হব। মনুষ্য, পশু, পক্ষী, কীট, পতঙ্গ আদি [ ২৭ ] প্ৰাণীবোৰৰ লীলা শেষ হব। চন্দ্ৰ সূৰ্য্যই কৰ্তব্য-লঙ্ঘন কৰিলে যে বিশ্ব নষ্ট হব, এনে নহয়, সিহঁত নিজেও লয় হব। কৰ্ত্তব্য-পালন সিহঁতৰ প্ৰাণ-বায়ু, তাৰ অভাৱ হলে সিহঁতে প্ৰাণ ধৰিব নোৱাৰে। কৰ্ত্তব্য-পালন কৰি বিশ্বৰ বস্তুবোৰে নিজৰ শৰীৰ আৰু বিশ্ব উভয়কে ৰক্ষা কৰিছে।\nসমস্ত বিশ্ব সম্বন্ধে যিৰূপ ব্যবস্থা, প্ৰাণী-জগত সম্বন্ধেও সেইৰূপ ব্যৱস্থা। প্ৰাণী-জগততো কৰ্ত্তব্য-পালনেই জগত স্থিতিৰ গৃঢ়তম হেতু। জগততো প্ৰত্যেক প্ৰাণীৰ জীৱনৰ নিৰ্দ্দিষ্ট কৰ্ম্ম আছে। যেতিয়ালৈকে সিহঁতে নিজ নিজ কৰ্ম্ম কৰি থাকে, তেতিয়ালৈকে জগত সুকলমে চলি থাকিব, আৰু সিহঁতো কুশলে থাকিব। বিশ্ব যেনে চন্দ্ৰ আদি গ্ৰহ উপগ্ৰহ কৰ্ত্তব্য-পালনৰ গুণত তিষ্ঠিছে, জগতো তেনে প্ৰাণীসমূহৰ কৰ্ত্তব্য-পালনৰ গুণত তিষ্ঠিছে, আৰু গ্ৰহ উপগ্ৰহসকলে যেনেকৈ কৰ্ত্তব্য-পালন কৰি বিশ্বত কুশলে আছে, প্ৰাণীসমূহেও সেইদৰে নিজ নিজ কৰ্ত্তব্য-পালন কৰি বিশ্বত কুশলে আছে। পশু, পক্ষী, কীট, পতঙ্গ আদি প্ৰাণীবোৰে সততে নিজ নিজ কৰ্ত্তব্য কৰ্ম্ম সম্পাদন কৰি জগত সুখময় কৰিছে, আৰু নৃত্য কৰি পৰমানন্দে আয়ুস ভোগ কৰিছে।\nমনুষ্য সমাজো এটা বৃহৎ যন্ত্ৰৰ নিচিনা, আৰু প্ৰত্যেক মনুষ্য সেই যন্ত্ৰৰ একোটা অঙ্গ বিশেষ। যিমান দিন এই অঙ্গবিলাকে নিজৰ কৰ্ত্তব্য কৰ্ম্ম কৰি থাকে, সিমান দিন সমাজ সুকলমে চলি থাকে, যেতিয়া কোনো এটা অঙ্গই তাৰ [ ২৮ ] কৰ্ত্তব্য কৰ্ম্মৰ ক্ৰটী কৰে, তেতিয়া সমাজত বিভ্ৰাট উপস্থিত হয়, অৰ্থাৎ সমাজশৃঙ্খলাত আউল লাগে। মনুষ্যৰ কৰ্ত্তব্য, সৎ হোৱা, জ্ঞান-বুদ্ধি উপাৰ্জ্জন কৰি নিজৰ উন্নতি, আৰু আনৰ উপকাৰ কৰা, পিতৃ-মাতৃ, আৰু পুত্ৰ-কন্যা আদি নিজৰ পৰিয়ালক পালন কৰা, ওচৰ চুবুৰিয়া বন্ধু-বান্ধৱক সহায় কৰা, আৰু হিংসা কপট পৰিত্যাগ কৰি সকলোৰে সৈতে মিলি থকা। এইবোৰ কৰ্ত্তব্যৰ ক্ৰূটী কৰিলেই সমাজত শৃঙ্খলাৰ অভাব হয়। দৰিদ্ৰতা, দন্দ্, অশান্তি, ভয় আদি অনৰ্থবোৰ কেৱল কৰ্ত্তব্য কৰ্ম্মৰ ক্ৰটীৰ ফল। এজনৰ কৰ্ত্তব্যৰ ক্ৰটীৰ পৰা যে কেৱল আনৰহে অপকাৰ হয় এনে নহয়, যি ত্ৰুটী কৰে তাৰো আত্মাত আঁৰ লাগে। সি সংসাৰ বিহ যেন দেখে, আৰু অৱশেষত নিৰানন্দৰ ডাৱৰে তাক আৱৰি ধৰে। যাৰ স্বভাৱ সৎ, যি নিজৰ কৰ্তব্য কৰ্ম্মত ত্ৰুটী নকৰে, যাৰ হৃদয়ত হিংসা, কপট, অহঙ্কাৰ আদি কাঁইটীয়া লতাই শিপাব পৰা নাই, যি এলাহ পৰিহাৰ কৰি কায়িক শ্ৰমেৰে নিজৰ উন্নতি আৰু আনৰ উপকাৰ সাধিব পাৰিছে, তাৰ মনৰ ওপৰত ডাৱৰ থিতি নহয়, তাৰ মন সন্তোষৰ সঁফুৰা, মুখ জেউতিৰ দাপোণ, কণা উৎসাহৰ গভীৰ উদগনি। সংসাৰ এখন প্ৰকাণ্ড যুদ্ধক্ষেত্ৰ, আৰু কৰ্ত্তব্য-পালন এখন প্ৰধান অস্ত্ৰ। এই অস্ত্ৰেৰে মানুহে যুদ্ধত জয়ী হৈ মহা আনন্দে নৃত্য কৰি জীৱন নিয়ায়। যি জনে কৰ্ত্তব্যৰ ক্ৰটী কৰি সেই মহা অস্ত্ৰৰপৰা বঞ্চিত হয়, সি যুদ্ধত হাৰে, আৰু আনন্দৰ সলনি বেজাৰ তাৰ জীৱনৰ [ ২৯ ] সাৰ হয়। তাৰ মুখ সততে ওন্দোলা আৰু মন সততে বিমৰিষ।\nস্বভাৱত সৎ হোৱা, বা বিদ্যা-বুদ্ধি উপাৰ্জ্জন কৰা মনুষ্যৰ যেনে কৰ্ত্তব্য কৰ্ম্ম, পৰিমিত ৰূপে শয়ন ভোজনাদি কৰাও তেনে কৰ্ত্তব্য কৰ্ম্ম। প্ৰথম বিধ কৰ্ত্তব্যৰ ক্ৰটী কৰিলে যেনে আত্মাত আউল লাগে, শেষৰ বিধ কৰ্ত্তব্যৰ ক্ৰটীৰ কৰিলেও তেনে দেহত আউল লাগে। দৈহিক আউলেই ৰোগ। ৰোগ নিৰানন্দৰ এটা ঘাই হেতু। ভগ্নদেহীৰ জীৱন কেৱল অসুখৰ সোঁত। মানুহে শয়ন ভোজনাদি কৰ্ত্তব্য কৰ্ম্মত হ্ৰস্ব দীৰ্ঘ ক্ৰটী কৰি শৰীৰত ৰোগ জন্মাই লয়। ৰোগ আনন্দৰ পৰম বাধক। জুই পানীৰ যেনেৰূপ সম্বন্ধ, ৰোগ আৰু আনন্দৰ সেইৰূপ সম্বন্ধ। যি দেহত ৰোগৰ বাস, আনন্দ তাৰপৰা দূৰতো বিদূৰ হয়; কিন্তু কৰ্ত্তব্য পালন মন্ত্ৰৰে এই পৰম বৈৰীকো মষিমূৰ কৰিব পাৰি! আনন্দ, দেহ আৰু মনৰ লয়ৰ অমৃত ফল। শৰীৰৰ অঙ্গবোৰ পৰস্পৰ লনী বা মানী হলে যেনেকৈ ৰূপৰ উদ্ভৱ হয়, সেইদৰে শৰীৰ আৰু মন উভয়ে মানী হলে আনন্দৰ উদ্ভৱ হয়। শৰীৰ আৰু মনৰ মানী ভাৱ থাকে মানে তাৰ অমৃত ফল দেখা যায় সেই ভাব ভঙ্গ হলে ফলো নাইকিয়া হয়। কৰ্ত্তব্য-পালন এই অমিয়া প্ৰসবিনী মানী ভাৱৰ ৰক্ষা কবচ।\nপৃথিবীত আৰু এক শ্ৰেণীৰ মানুহ আছে। সিহঁতে কৰ্ত্তব্য-অকৰ্ত্তব্য একো নুবুজে। সিহঁতৰ পিতৃ-মাতৃয়ে কষ্টত [ ৩০ ] জীৱন বঞ্চে, তদপি সিহঁতে তালৈ কেৰাহিকৈ নাচায়, পুত্ৰ- কন্যাই দৰিদ্ৰতাৰ চেঙ্গচেঙ্গীয়া তাপত পুৰি ডেই চিঞৰ পাৰে, তদপি সিহঁতৰ ভূৰ্ভং নাই, বন্ধু, বান্ধৱ বিপদৰ ধামখুমীয়াত পৰি কক্‌বকাই ফুৰে, তদপি তালৈ চকু মেলি নাচায়, পুৱা গধূলি এমুঠি আহাৰৰ স্থিৰতা নাই, তদপি আলজাল এৰি কায়িক শ্ৰমেৰে অৰ্থ উপাৰ্জ্জনৰ দিহা নকৰে, বাপতি সাহন ৰক্ষণৰ অভাৱত লয় ক্ষয় হয়, তদপি তালৈ ভ্ৰুক্ষেপ নাই, সিহঁতৰ আত্ম-সম্মান বোধ নাই, সিহঁতৰ লাজ নাই। এই শ্ৰেণীৰ মানুহো সদাই উজ্জ্বল, সদাই প্ৰফুল্ল। কথাও সিহঁতৰ সদাই ধেমেলিয়া। কিন্তু ই যথাৰ্থ উজ্জ্বলতা নহয়, ই শিৰফুটা আনন্দ নহয়, জীৱনৰ অমিয়া নহয়। ই স্বাভাবিক অৱস্থাৰ এবিধ বিকাৰ মাখোন। বলিয়াৰ আনন্দ যেনেকুৱা, ইহঁতৰ আনন্দও তেনেকুৱা। বলিয়াৰ আনন্দ স্বাভাবিক অৱস্থাৰ এটা বিকাৰ। মানসিক বৃত্তিবিলাকৰ আউল লাগিলে মানুহ বাউল হয়। পাচে সেই আউলৰপৰা কেতিয়াবা আনন্দৰ, কেতিয়াবা বেজাৰৰ ধাৰ নিঃসাৰিত হয়। কিন্তু সেই দুইৰ কোনোটোৱেই প্ৰকৃত নহয়; সিহঁত কেৱল বাজী, বাতুলতা ৰোগৰ দৃশ্যমান বুৰ্‌বুৰণি মাথোন। কৰ্ত্তব্য-বোধ নথকা মানুহৰ আনন্দৰো সেই পটন্তৰ। সিহঁতৰ আনন্দও ভিতৰুৱা ৰোগৰ বুৰ্‌বুৰণি মাত্ৰ। উখহা ৰোগ হলে, নিছলা মানুহো থুলন্তৰ হয়, কিন্তু সেইবাবে সি স্বাস্থ্য সুখ সম্ভোগ কৰিছে বুলি কব নোৱাৰি। সেইদৰে, কৰ্ত্তব্যবোধ [ ৩১ ] নথকা মানুহৰ মন যদিও প্ৰফুল্ল সি যে জীৱনৰ অমিয়া লাভ কৰিছে এনে বুলি সিদ্ধান্ত কৰা অযুগুত। ইহঁতৰ আনন্দও বাতুলৰ হাঁহিৰ নিচিনা, বা শোথ ৰুগীয়াৰ থুলন্তৰ অৱস্থাৰ নিচিনা স্বাভাৱিক অৱস্থাৰ এবিধ বিকাৰ মাথোন। মানুহে সংসাৰত এনেকুৱা আনন্দ বাঞ্ছা নকৰে। কৰ্ত্তব্য- বোধেই মনুষ্যত্ব, যাৰ সেই বোধ নাই সি যথাৰ্থ মনুষ্য নহয়, এতেকে তাৰ আনন্দও বাঞ্ছনীয় নহয়। যি যথাৰ্থ মনুষ্য, অৰ্থাৎ যাৰ কৰ্ত্তব্য-জ্ঞান আছে, সি কৰ্ত্তব্য অৱহেলা কৰি কেতিয়াও অমিয়াৰ গৰাকী হব নোৱাৰে। এতেকে কৰ্ত্তব্য- পালন যে জীৱন-অমিয়াৰ মহা মন্ত্ৰ, এই বিষয়ে আৰু দ্বিতীয় কথা নাই।\n"https://as.wikisource.org/w/index.php?title=চিন্তা-কলি/জীৱনৰ_অমিয়া&oldid=83889"ৰ পৰা অনা হৈছে\nLast edited on ২৫ আগষ্ট ২০২০, at ০০:০২\nএই পৃষ্ঠাটো শেষবাৰৰ কাৰণে ২৫ আগষ্ট ২০২০ তাৰিখে ০০:০২ বজাত সলনি কৰা হৈছিল।


মেৰী মেলন - অসমীয়া ৱিকিপিডিয়া\nমেৰী মেলন (২৩ ছেপ্টেম্বৰ ১৮৬৯ – ১১ নৱেম্বৰ ১৯৩৮), বা টাইফ‌ইড মেৰী, আমেৰিকা যুক্তৰাষ্ট্ৰত টাইফইড জ্বৰৰ জীৱাণুৰ অলাক্ষণিক বাহক হিচাপে চিনাক্ত হোৱা প্ৰথম ব্যক্তি। ৰান্ধনীৰূপে কাম কৰা প্ৰথম সময়ছোৱাত তেওঁ ২২ গৰাকী অন্য লোকক সংক্ৰমিত কৰিছিল বুলি ধাৰণা কৰা হয় যাৰ ভিতৰত তিনিজনৰ মৃত্যু ঘটে। তেওঁক স্বাস্থ্য কৰ্তৃপক্ষ‌ই দুবাৰ জোৰ কৰি পৃথককৈ ৰাখিছিল। প্ৰায় তিনি দশক তেনেকৈ থকাৰ পাছত তেওঁৰ মৃত্যু ঘটে।\nমেৰী মেলন (Mary Mallon)\nপৃথককৈ ৰখা অৱস্থাত মেৰী\n২৩ ছেপ্টেম্বৰ, ১৮৬৯\nকুক্‌ছটাউন], কাউণ্টি টাইৰন, আয়াৰলেণ্ড\n১১ নৱেম্বৰ, ১৯৩৮ (৬৯ বছৰ)\nনৰ্থ এণ্ড চাউথ ব্ৰাদাৰ আইলেণ্ডছ, নিউ য়ৰ্ক, আমেৰিক যুক্তৰাষ্ট্ৰ\nছেইণ্ট ৰে'মণ্ডৰ সমাধিস্থল\nজন্মসূত্ৰে আইৰিছ; অভিবাসন কৰাৰ পাছত আমেৰিকান নাগৰিক\nটাইফ‌ইড জ্বৰৰ অলাক্ষণিক বাহক (Asymptomatic carrier)\n2.2 প্ৰথম সংগৰোধ (১৯০৭-১০)\n2.3 মুক্তি আৰু দ্বিতীয় সংগৰোধ (১৯১৫-৩৮)\n6 বিতংকৈ পঢ়ক\n১৮৬৯ চনত কুক্‌ছটাউন, কাউণ্টি টাইৰন (এতিয়াৰ উত্তৰ আয়াৰলেণ্ড)ত মেৰী মেলনৰ জন্ম হৈছিল। ১৮৮৩ চনত ১৫ বছৰ বয়সত আমেৰিকা যুক্তৰাষ্ট্ৰলৈ অভিবাসন কৰে। কিছুকাল সম্পৰ্কীয় লোকৰ লগত থকাৰ পাছত ধনী মানুহ এঘৰত তেওঁ ৰান্ধনীৰ কাম পায়।\n১৯০০ চনৰ পৰা ১৯০৭ চনলৈকে মেলনে নিউ য়ৰ্ক মহানগৰ অঞ্চলত সাতটা পৰিয়ালৰ বাবে ৰান্ধনীৰ কাম কৰিছিল। ১৯০০ চনত তেওঁ নিউ য়ৰ্কৰ মামাৰ'নেকত কাম কৰিছিল য'ত কামত সুমুৱাৰ দুসপ্তাহৰ ভিতৰতে বাসিন্দাসকল টাইফ‌ইডত ভোগে। ১৯০১ চনত তেওঁ মানহাটানলৈ যায়। তাত তেওঁ কাম কৰা পৰিয়ালৰ লোকসকল জ্বৰ আৰু হাগনিত ভোগে আৰু ধোবীগৰাকীৰ মৃত্যু হয়। তাৰ পাছত মেলনে উকীল এজনৰ ঘৰত কাম কৰে। সেই পৰিয়ালৰ সাত নে আঠজন লোক অসুস্থ হোৱাৰ পাছত তেওঁ সেই ঠাই পৰিত্যাগ কৰে।\n১৯০৯ চনৰ এখন বাতৰি কাকতত মেৰীৰ ছবি। তেওঁ কেৰাহীত লাওখোলা দি থকা দেখুওৱা হৈছে।\n১৯০৬ চনত তেওঁ লং আইলেণ্ডৰ অয়ষ্টাৰ বে'ত কাম কৰিবলৈ লয়। দুসপ্তাহৰ ভিতৰতে পৰিয়ালৰ ১১ গৰাকী সদস্যৰ ১০ জনেই টাইফ‌ইডত পৰি চিকিৎসালয়ত ভৰ্তি হয়। তেওঁ আকৌ ঠাই সলায় আৰু পুনৰ তিনিটা পৰিয়ালত একে ঘটনা ঘটে। এনেদৰে আন কেইটামান পৰিয়ালতো টাইফ‌ইড ৰোগ সোঁচৰে।\n১৯০৬ চনৰ শেষৰফালে এটা পৰিয়ালে জৰ্জ ছপাৰ নামৰ এজন টাইফ‌ইড গৱেষকক বিচাৰ-খোচাৰৰ বাবে নিয়োগ কৰে। ১৯০৭ চনৰ ১৫ জুনত ছপাৰে Journal of the American Medical Association তেওঁৰ ফলাফল প্ৰকাশ কৰে। তেওঁ বিশ্বাস কৰিছিল যে এই প্ৰাদুৰ্ভাৱৰ উৎস খুব সম্ভৱ মেলন। তেওঁ লিখিছিল::\nছপাৰে আৱিষ্কাৰ কৰে যে তেওঁক দিয়া দৈহিক বিৱৰণৰ সৈতে মিলা এগৰাকী মহিলা আইৰিছ ৰান্ধনী এই সকলোবোৰ প্ৰাদুৰ্ভাৱৰ লগত যুক্ত। প্ৰাদুৰ্ভাৱ হোৱাৰ পাছতে আন ঠিকনা নিদিয়াকৈ মেলনে ঠাই এৰাৰ বাবে তেওঁক বিচাৰি পোৱাটো টান আছিল। পাৰ্ক এভিনিউৰ এটা ঘৰত সক্ৰিয় প্ৰাদুৰ্ভাৱ ঘটাৰ কথা জানিব পাৰি ছপাৰে আৱিষ্কাৰ কৰে যে মেলনেই ইয়াত ৰান্ধনীৰ কাম কৰে। এই ঘৰৰ দুজন লগুৱা চিকিৎসালয়ত ভৰ্তি হোৱাৰ লগতে ঘৰৰ জীয়ৰীগৰকীৰ টাইফ‌ইডত মৃত্যু ঘটিছিল।\nছপাৰে মেলনক এই বিষয়ে প্ৰশ্ন কৰাত তেওঁ প্ৰস্ৰাৱ আৰু মলৰ নমুনা দিবলৈ অস্বীকাৰ কৰে। ছপাৰে তেতিয়া মেলনৰ কামৰ শেষ পাঁচ বছৰৰ তথ্য গোটায়। ছপাৰে দেখে যে মেলনে ৰান্ধনী হিচাপে কাম কৰা আঠ ঘৰ মানুহৰ সাত ঘৰৰ লোকেই টাইফ‌ইডত ভুগিছিল। পাছৰবাৰ আহোঁতে ছপাৰে লগত এজন চিকিৎসকও আনে কিন্তু এইবাৰো বিমুখ হ'বলগীয়া হয়।\nপ্ৰথম সংগৰোধ (১৯০৭-১০)সম্পাদনা কৰক\nপ্ৰথম সংগৰোধৰ সময়ত চিকিৎসালয়ৰ বিছনাত মেৰী মেলন (প্ৰথমগৰাকী)\nনিউ য়ৰ্ক মহানগৰ স্বাস্থ্য বিভাগে অৱশেষত ছাৰা জে'চেফিন বেকাৰ নামৰ এগৰাকী চিকিৎসকক মেলনৰ ওচৰলৈ পঠিয়ায়। ইতিমধ্যে মেলন পতিয়ন গৈছিল যে একো দোষ নকৰা সত্ত্বেও আইনে তেওঁক নগুৰ-নাকতি কৰিবলৈ বিচাৰিছে। কেইদিনমান পাছত কেইজনমান আৰক্ষীৰ লগত বেকাৰে মেলনৰ কৰ্মস্থলীলৈ গৈ তেওঁক আটক কৰে।[উদ্ধৃতিৰ প্ৰয়োজন]\nমিডিয়াৰ কেন্দ্ৰবিন্দু হৈ পৰা মেলনক Journal of the American Medical Association ৰ ১৯০৮ চনৰ এটা সংখ্যাত "টাইফ‌ইড মেৰী" আখ্যা দিয়া হৈছিল। টাইফ‌ইড ৰোগৰ সংজ্ঞা দিয়া এখন পাঠ্যপুথিতো তেওঁক "টাইফ‌ইড মেৰী" বোলা হৈছিল।\nমেলনে অৱশ্যে স্বাস্থ্যবিধি মানি নচলাৰ কথা স্বীকাৰ কৰে। মেলনে কয় যে তেওঁৰ পৰা কোনো আশংকা নথকা বাবে তেওঁ হাত ধোৱাৰ উদ্দেশ্য বুজি নাপায়। কাৰাগাৰত তেওঁৰ পৰা জোৰকৈ মল আৰু প্ৰস্ৰাৱৰ নমুনা লোৱা হৈছিল। চিকিৎসকে তেওঁৰ পিত্তাশয়ত টাইফ‌ইড বেক্টেৰিয়া ধৰা পেলায়। কৰ্তৃপক্ষই তেওঁক শল্য চিকিৎসাৰে পিত্তাশয় আঁতৰোৱাৰ পৰমৰ্শ দিয়াত মেলনে অস্বীকাৰ কৰে। ৰান্ধনী হিচাপে কাম নকৰিবলৈও তেওঁ অনিচ্ছুক আছিল।\nনিউ য়ৰ্ক মহানগৰ স্বাস্থ্য পৰিদৰ্শকে তেওঁক বাহক হিচাপে ঠাৱৰ কৰে। নৰ্থ ব্ৰাদাৰ আইলেণ্ডৰ এক ক্লিনিকত তেওঁক তিনি বছৰৰ বাবে সংগৰোধ কৰি ৰখা হয়।\nপাছত নিউ য়ৰ্ক মহানগৰ স্বাস্থ্য আয়ুক্ত‌ই সিদ্ধান্ত দিয়ে যে ৰোগৰ বাহকে পৃথককৈ থকাৰ প্ৰয়োজন নাই। ৰান্ধনী হিচাপে কাম নকৰাৰ প্ৰতিশ্ৰুতি দিলে আৰু আনলৈ ৰোগ নোসোঁচৰিবৰ বাবে উপযুক্ত পদক্ষেপ ল'লে মেলনক মুক্তি দিব পৰি। এই কথা মানি লোৱাত ১৯১০ চনৰ ১৯ ফেব্ৰুৱাৰীত মেলনক মুক্তি দিয়া হয়।\nমুক্তি আৰু দ্বিতীয় সংগৰোধ (১৯১৫-৩৮)সম্পাদনা কৰক\nমুক্তি লাভ কৰাৰ পাছত মেলনক কাপোৰ ধোৱাৰ কাম দিয় হয় য'ত ৰান্ধনীৰ কামতকৈ দৰ্মহা কম আছিল। কেইবছৰমানৰ পাছত তেওঁ নাম সলাই মেৰী ব্ৰাউন কৰে আৰু পুনৰ ৰান্ধনীৰ কামত নিয়োগ হয়। পৰৱৰ্তী পাঁচ বছৰত তেওঁ কাম কৰা প্ৰতি ঠাইতে টাইফ‌ইডৰ প্ৰাদুৰ্ভাৱ ঘটে। ঘনাই ঠাই সলোৱাৰ বাবে জৰ্জ ছপাৰেও মেলনক বিচাৰিবলৈ অসমৰ্থ হয়।\n১৯১৫ চনত মেলনে নিউ য়ৰ্ক মহানগৰৰ Sloane Hospital for Women in-ত গুৰুতৰ প্ৰাদুৰ্ভাৱৰ সূত্ৰপাত ঘটায়। ২৫ গৰাকী লোকৰ সংক্ৰমণ হৈ দুগৰাকীৰ মৃত্যু ঘটে। সেই ঠাই এৰাৰ পাছত আৰক্ষীয়ে তেওঁক বিচাৰি পায়। আটক কৰাৰ পাছত ১৯১৫ চনৰ ২৭ মাৰ্চত মেলনক নৰ্থ ব্ৰাদাৰ আইলেণ্ডত পৃথককৈ ৰখা হয়। তেতিয়াও মেলনে পিত্তাশয় আঁতৰাবলৈ অস্বীকাৰ কৰে। মৃত্যু পৰ্যন্ত মেলন তাতেই থাকিবলৈ বাধ্য হয়। ইতিমধ্যে তেওঁ সৰু-সুৰা চেলিব্ৰিটী হৈ পৰিছিল আৰু মিডিয়াই মাজে-সময়ে সাক্ষাৎকাৰ লৈছিল। পাছলৈ আইলেণ্ডৰ গৱেষণাগাৰত তেওঁক বটল ধোৱাৰ কামত নিযুক্ত কৰা হৈছিল।\nটাইফ‌ইড মেৰীৰ দৰে কাম নকৰিবলৈ সতৰ্কবাণী দিয়া এখন প'ষ্টাৰ\nমেলনে জীৱনৰ পৰৱৰ্তী কাম ৰিভাৰচাইড চিকিৎসালয়ত পৃথককৈ কটায়। মৃত্যুৰ ছবছৰ আগতে ষ্ট্ৰ'কৰ ফলত তেওঁৰ পক্ষাঘাট হয়। ১৯৩৮ চনৰ ১১ নৱেম্বৰত ৬৯ বছৰ বয়সত নিম'নিয়াত ভুগি তেওঁৰ মৃত্যু হয়। শৱদেশ পৰীক্ষাত তেওঁৰ পিত্তাশয়ত জীৱন্ত টৈফ‌ইড বেক্টেৰিয়া ধৰা পৰে।\nমেৰী মেলনে সংক্ৰমণ কৰা লোকৰ ভিতৰত অন্ততঃ তিনিজনৰ মৃত্যুৰ তেওঁ বুলি ঠাৱৰ কৰা হয়। কিন্তু ছদ্মনামৰ ব্যৱহাৰ আৰু অনুসন্ধানত সহযোগ নকৰাৰ বাবে সঠিক সংখ্যা জনা নাযায়। কোনো কোনোৱে কয় যে প্ৰায় ৫০ গৰাকী লোকৰ মৃত্যু তেওঁৰ বাবে হৈছিল।\nচিকিৎসা বিজ্ঞানে অলাক্ষণিক বাহক হিচাপে চিনাক্ত কৰা মেৰীয়েই প্ৰথম ব্যক্তি। এনে ব্যক্তিৰ ক্ষেত্ৰত কোনো নিৰ্দিষ্ট নীতি তেতিয়ালৈকে নাছিল। মেৰীয়ে তেওঁৰ ৰান্ধনি কাম আৰু টাইফ‌ইড ৰোগৰ মাজত কোনো সংযোগ অস্বীকাৰ কৰা বাবে সমস্যাৰ সৃষ্টি হৈছিল। শেষত কৰ্তৃপক্ষ‌ই সিদ্ধান্ত লৈছিল যে তেওঁক অকলশৰীয়া কৰি ৰখাই উত্তম পন্থা।\nপাছলৈ বিংশ শতিকাৰ প্ৰথম ভাগত চিনাক্ত হোৱা আন স্বাস্থ্যবান টাইফ‌ইড বাহকৰ ভিতৰত আছিল প্ৰায় ১০০ গৰাকী লোকক আক্ৰান্ত কৰা বুলি ধাৰণা কৰা (পাঁচগৰাকীৰ মৃত্যু) ইটালীয় অভিবাসী টনী লেবেলা; প্ৰায় ৩৬ গৰাকীক সংক্ৰমিত কৰা (দুগৰাকীৰ মৃত্যু) "টাইফা‌ইড জন" বুলি নাম দিয়া এজন পৰ্বতৰ পথপ্ৰদৰ্শক; আৰু ৰেস্তোৰাঁ গৰাকী আলফন্স কটিল্‌ছ।\nআজিকালি যিজন মানুহে জনা বা নজনাকৈ আন মানুহলৈ ৰোগ বা অন্য নিবিচৰা বস্তু বিয়পায় তেওঁক "টাইফ‌ইড মেৰী" বোলা হয়।\n২০১৩ চনৰ আগষ্টত Stanford University School of Medicine-ৰ এদল গৱেষকে ঘোষণা কৰে যে তেওঁলোকে মেলনৰ দৰে অলাক্ষণিক বাহকৰ কাৰণ বিচাৰি পাইছে। টাইফইডৰ বেক্টেৰিয়া দেহৰ প্ৰতিৰোধী কোষ মেক্ৰ'ফেজত সোমাই থাকিব পাৰে।\nমানৱ বাহকে দূষিত কৰা পানী বা খাদ্য গ্ৰহণ কৰিলে আন লোকৰ টাইফ‌ইড হ'ব পাৰে। এই মানৱ বাহকজনৰ অতীতত টাইফ‌ইড হৈছিল কিন্তু তেওঁ এতিয়াও টাইফ‌ইডৰ বেক্টেৰিয়া শৌচ আৰু প্ৰস্ৰাৱত বাহিৰ কৰি থাকে। খাদ্য চোৱা বা ৰন্ধাৰ আগতে চাবোনেৰে হাত ধুলে, চাবোন-পানীৰে বাচন-বৰ্তন ধুলে আৰু কেঁচাৰ সলনি কেৱল ৰন্ধা খাদ্য খালে টাইফ‌ইডৰ সংশয় কমাব পাৰি।\n↑ 1.0 1.1 "'Typhoid Mary' Dies Of A Stroke At 68. Carrier of Disease, Blamed for 51 Cases and3Deaths, butImmune". The New York Times. November 12, 1938. Archived from the original on June 5, 2011. https://web.archive.org/web/20110605105457/http://select.nytimes.com/gst/abstract.html?res=F10D15FE3859117389DDAB0994D9415B888FF1D3। আহৰণ কৰা হৈছে: February 28, 2010. "Mary Mallon, the first carrier of typhoid bacilli identified in America and consequently known as Typhoid Mary, died yesterday in Riverside Hospital on North Brother Island."\n↑ The Gospel of Germs: Men, Women, and the Microbe in American Life, আই.এচ.বি.এন. 0674357086\n↑ Typhoid Mary: An Urban Historical, আই.এচ.বি.এন. 160819518X\n↑ Cliff, Andrew; Smallman-Raynor, Matthew (2013). Oxford Textbook of Infectious Disease Control: A Geographical Analysis from Medieval Quarantine to Global Eradication. Oxford University Press. পৃষ্ঠা. 86. ISBN 0-199-59661-1.\n↑ Kenny, Kevin (2014). The American Irish: A History. Routledge. পৃষ্ঠা. 187. ISBN 1-317-88916-9.\n↑ Job Readiness for Health Professionals: Soft Skills Strategies for Success. Elsevier Health Sciences. 2012. পৃষ্ঠা. 56. ISBN 1-455-73771-2.\n↑ 7.00 7.01 7.02 7.03 7.04 7.05 7.06 7.07 7.08 7.09 7.10 Dex and McCaff, "Who was Typhoid Mary?" The Straight Dope. Aug 14, 2000\n↑ 8.0 8.1 Ochs, Ridgely (2007). "Dinner with Typhoid Mary". Newsday.\n↑ Soper, George A. (June 15, 1907). "The work ofachronic typhoid germ distributor". J Am Med Assoc খণ্ড 48: 2019–22. doi:10.1001/jama.1907.25220500025002d.\n↑ Satin, Morton (2007). Death in the Pot. প্ৰকাশক New York: Prometheus Books. পৃষ্ঠা. 169.\n↑ "The Most Dangerous Woman In America". Nova. Episode 597 (in English). October 12, 2004. Event occurs at 28:42-29:52. PBS. Retrieved August 31, 2014. CS1 maint: Unrecognized language (link)\n↑ Satin, Morton (2007). Death in the Pot. প্ৰকাশক New York: Prometheus Books. পৃষ্ঠা. 171.\n↑ 13.0 13.1 13.2 "Food Science Curriculum" (PDF). Illinois State Board of Education. পৃষ্ঠা: 118. http://www.isbe.net/career/pdf/fcs_guide.pdf। আহৰণ কৰা হৈছে: February 9, 2011.\n↑ Epidemiology (March 2001) Archived March 3, 2016, at the Wayback Machine\n↑ "Dictionary Reference Website: Typhoid Mary". Dictionary.reference.com. http://dictionary.reference.com/browse/typhoid+mary?s=t। আহৰণ কৰা হৈছে: 2013-03-29.\n↑ Goldman, Bruce (August 14, 2013). "Scientists getahandle on what made Typhoid Mary’s infectious microbes tick" Archived August 18, 2013, at the Wayback Machine. Stanford School of Medicine.\n↑ "Hygiene helps you prevent Typhoid fever". KwaZulu-Natal Department of Health, Government of South Africa. 2001. http://www.kznhealth.gov.za/typhoid1.htm। আহৰণ কৰা হৈছে: September 19, 2013.\nKeane, Mary Beth. Fever. New York: Scribner, 2013. Hardcover, 320 pages, আই.এচ.বি.এন. 1451693419\nBourdain, Anthony. Typhoid Mary: An Urban Historical. New York: Bloomsbury, 2001. Hardcover, 148 pages, আই.এচ.বি.এন. 1-58234-133-8\nLeavitt, Judith Walzer. Typhoid Mary, Captive to the Public's Health. Boston: Beacon Press, 1996. Hardcover, 331 pages, আই.এচ.বি.এন. 0-8070-2102-4\nBaker, Josephine Sarah (1939). Fighting for Life. New York: Macmillan Press. আই.এচ.বি.এন. 0-405-05945-0 (1974 ed), আই.এচ.বি.এন. 0-88275-611-7 (1980 ed)\nMikkelson, Barbara (July 23, 2006). "Typhoid Mary". Snopes.com. http://www.snopes.com/medical/disease/typhoid.asp.\n"Mary Mallon (Typhoid Mary)". Am J Public Health Nations Health (American Public Health Association) খণ্ড 29 (1): 66–8. January 1939. doi:10.2105/AJPH.29.1.66. PMID 18014976. PMC 1529062. http://www.ajph.org/cgi/pmidlookup?view=long&pmid=18014976.\nAronson, S M (November 1995). "The civil rights of Mary Mallon". Rhode Island medicine খণ্ড 78 (11): 311–2. PMID 8547719.\nBrooks J (March 1996). "The sad and tragic life of Typhoid Mary". CMAJ খণ্ড 154 (6): 915–6. PMID 8634973.\nFinkbeiner, Ann K (1996). "Quite contrary: was "Typhoid Mary" Mallonasymbol of the threats to individual liberty oranecessary sacrifice to public health?". The Sciences খণ্ড 36 (5): 38–43. PMID 11657398.\nৱিকিমিডিয়া কমন্সত মেৰী মেলন সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=মেৰী_মেলন&oldid=301316"ৰ পৰা অনা হৈছে\nশেষ সম্পাদনা কৰা হৈছে 27 September 2021 তাৰিখে 08:44 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=43953।


Uttala ett ord på assamesiska.\nSpela in uttal för 10000000 10000000\nSpela in uttal för 10 10 [numero, liczba, Number, dziesięć, dziesiątka]\nSpela in uttal för99 [Number, cyfra, digit, dziewiątka]\nSpela in uttal för 8 8 [Number, numer, cyfra, digit, ósemka, osiem]\nSpela in uttal för77 [Number, cyfra, digit, liczba, numer, siedem, siódemka]\nSpela in uttal för66 [Number, rzeczownik, noun, cyfra, digit, szóstka, liczyć, matematyka]\nSpela in uttal för55 [Number, liczebnik, cyfra, digit, liczyć, matematyka, piątka, pięć]\nSpela in uttal för44 [数字, Number, rzeczownik, noun, cyfra, digit, czwórka, cztery]\nSpela in uttal för33 [Number, see <ciemności>, trójka, digit, cyfra]\nSpela in uttal för22 [cyfra, digit, dwa, dwójka]\nSpela in uttal för 1 1 [jeden, jedynka, cyfra, digit, liczebnik, Sayılar]\nSpela in uttal för অভিধান অভিধান\nSpela in uttal för ব্ৰহ্মা ব্ৰহ্মা\nSpela in uttal för Deyhontsigwa'ehs Deyhontsigwa'ehs\nSpela in uttal för boroshun boroshun\nSpela in uttal för ঘৰ ঘৰ [house, Assamese, ghor, ঘৰ]\nSpela in uttal för পুলিচক ফোন কৰা! পুলিচক ফোন কৰা!\nSpela in uttal för আৰক্ষীক ফোন কৰা! আৰক্ষীক ফোন কৰা!\nSpela in uttal för পুলিচক ফোন কৰক! পুলিচক ফোন কৰক!\nSpela in uttal för আৰক্ষীক ফোন কৰক! আৰক্ষীক ফোন কৰক!\nSpela in uttal för ৰ'বা! ৰ'বা!\nSpela in uttal för সহায়! সহায়!\nSpela in uttal för আঁতৰি যাওক! আঁতৰি যাওক!\nSpela in uttal för সোনকালে ঠিক হোৱা সোনকালে ঠিক হোৱা\nSpela in uttal för সোনকালে ঠিক হওঁক সোনকালে ঠিক হওঁক\nSpela in uttal för মই আপোনাক ভালপাওঁ মই আপোনাক ভালপাওঁ\nSpela in uttal för টৈলেট ক'ত আছে? টৈলেট ক'ত আছে?\nSpela in uttal för শৌচালয় ক'ত আছে? শৌচালয় ক'ত আছে?\nSpela in uttal för একো নহয় একো নহয়\nSpela in uttal för ধন্যবাদ ধন্যবাদ\nSpela in uttal för অনুগ্ৰহ কৰি অনুগ্ৰহ কৰি\nSpela in uttal för ক্ষমা কৰিবা ক্ষমা কৰিবা\nSpela in uttal för ইয়াৰ দাম কিমান? ইয়াৰ দাম কিমান?\nSpela in uttal för হয়, অলপ হয়, অলপ\nSpela in uttal för আপুনি অসমীয়া কয়নে? আপুনি অসমীয়া কয়নে?\nSpela in uttal för আপুনি ইংৰাজী কয়নে? আপুনি ইংৰাজী কয়নে?\nSpela in uttal för মই নাজানো মই নাজানো\nSpela in uttal för মই বুজি নাপাওঁ মই বুজি নাপাওঁ\nSpela in uttal för মই বুজি পাওঁ মই বুজি পাওঁ\nSpela in uttal för তুমি বুজি পোৱানে? তুমি বুজি পোৱানে?\nSpela in uttal för আপুনি বুজি পায়নে? আপুনি বুজি পায়নে?\nSpela in uttal för শুভ যাত্ৰা শুভ যাত্ৰা\nSpela in uttal för খোৱাৰ আমেজ লোৱা! খোৱাৰ আমেজ লোৱা!\nSpela in uttal för খোৱাৰ আমেজ লওঁক! খোৱাৰ আমেজ লওঁক!\nSpela in uttal för দিনটো ভাল হওঁক! দিনটো ভাল হওঁক!\nSpela in uttal för সুস্বাস্থ্যৰ বাবে! সুস্বাস্থ্যৰ বাবে!\nSpela in uttal för সুভাগ্য সুভাগ্য\nSpela in uttal för গুডলাক গুডলাক\nSpela in uttal för বায় বায়\nSpela in uttal för বিদায় বিদায়\nSpela in uttal för মোক অকলে এৰি দিয়ামোক অকলে এৰি দিয়া [Övriga]\nSpela in uttal för মোক অকলে এৰি দিয়কমোক অকলে এৰি দিয়ক [Övriga]\nSpela in uttal för মই তোমাক ভাল পাওঁমই তোমাক ভাল পাওঁ [Övriga]\nSpela in uttal för তোমালোকে ইয়াত প্ৰায়েই আহা নে?তোমালোকে ইয়াত প্ৰায়েই আহা নে? [Övriga]\nSpela in uttal för তুমি ইয়াত প্ৰায়েই আহা নে?তুমি ইয়াত প্ৰায়েই আহা নে? [Övriga]\nSpela in uttal för আপোনালোকে ইয়াত প্ৰায়েই আহে নে?আপোনালোকে ইয়াত প্ৰায়েই আহে নে? [Övriga]\nSpela in uttal för আপুনি ইয়াত প্ৰায়েই আহে নে?আপুনি ইয়াত প্ৰায়েই আহে নে? [Övriga]\nSpela in uttal för মানুহজনীয়ে সকলোৰে পইচা দিবমানুহজনীয়ে সকলোৰে পইচা দিব [Övriga]\nSpela in uttal för তেখেতে সকলোৰে পইচা দিবতেখেতে সকলোৰে পইচা দিব [Övriga]\nSpela in uttal för মানুহজনে সকলোৰে পইচা দিবমানুহজনে সকলোৰে পইচা দিব [Övriga]\nSpela in uttal för তুমি অসমীয়াত ...-ক কেনেকৈ কোৱা?তুমি অসমীয়াত ...-ক কেনেকৈ কোৱা? [Övriga]\nSpela in uttal för আপুনি অসমীয়াত ...-ক কেনেকৈ কয়?আপুনি অসমীয়াত ...-ক কেনেকৈ কয়? [Övriga]\nSpela in uttal för অনুগ্ৰহ কৰি লিখি দিয়াঅনুগ্ৰহ কৰি লিখি দিয়া [Övriga]\nSpela in uttal för অনুগ্ৰহ কৰি লিখি দিয়কঅনুগ্ৰহ কৰি লিখি দিয়ক [Övriga]\nSpela in uttal för অনুগ্ৰহ কৰি আকৌ এবাৰ ক’বঅনুগ্ৰহ কৰি আকৌ এবাৰ ক’ব [Övriga]\nSpela in uttal för অনুগ্ৰহ কৰি লাহে লাহে কোৱাঅনুগ্ৰহ কৰি লাহে লাহে কোৱা [Övriga]\nSpela in uttal för অনুগ্ৰহ কৰি লাহে লাহে কওঁকঅনুগ্ৰহ কৰি লাহে লাহে কওঁক [Övriga]\nSpela in uttal för তোমাক লগ পাই ভাল লাগিলতোমাক লগ পাই ভাল লাগিল [Övriga]\nSpela in uttal för আপোনাক লগ পাই ভাল লাগিলআপোনাক লগ পাই ভাল লাগিল [Övriga]\nSpela in uttal för মই ...-ৰ পৰা আহিছোঁমই ...-ৰ পৰা আহিছোঁ [Övriga]\nSpela in uttal för তুমি ক'ৰ পৰা আহিছা?তুমি ক'ৰ পৰা আহিছা? [Övriga]\nSpela in uttal för আপুনি ক'ৰ পৰা আহিছে?আপুনি ক'ৰ পৰা আহিছে? [Övriga]\nSpela in uttal för ভালে আছোঁ, আৰু তুমিভালে আছোঁ, আৰু তুমি [Övriga]\nSpela in uttal för ভালে আছোঁ, আৰু আপুনিভালে আছোঁ, আৰু আপুনি [Övriga]


আৰক্ষীৰ তামোল-পাণ, ৰ’দে পোৰা শৰীৰ\nPublished on December 6, 2018 | News Source: অজিত কুমাৰ সন্দিকৈ\nঅসম আৰক্ষী, শ্ল’গান যাৰ–জনহিত জনসেৱার্থে৷ কেইদিনমানৰ আগতে বিধানসভাত সংসদীয় পৰিক্রমা মন্ত্রী চন্দ্রমোহন পাটোৱাৰীয়ে ক’লে– অসম আৰক্ষীৰ দৰে শক্তিশালী বাহিনী ভাৰততে নাই৷ তথাপি আৰক্ষী বিভাগত কর্মৰত প্রায় সকলো পদ মর্যাদাৰ কর্মচাৰী বিষয়াই বাতৰি কাগজ বা বৈদ্যুতিন মাধ্যমত ভাল-বেয়াৰ বাতৰিৰে প্রায়ে শিৰোনাম দখল কৰে৷ কেতিয়াবা মুঠেই ভাল নলগা, যেনে– আৰক্ষীৰ দায়িত্বহীন ভূমিকা, অপৰাধীৰ লগত বুজাবুজি আদি একাধিক বিস্ফোৰক অভিযোগ উত্থাপিত হয় আৰু আন কেতিয়াবা যোগাত্মক উৎসাহজনক খবৰেও আমাৰ মন চুই যায়৷ এই লেখনিত ভাল নলগাখিনি একাষৰীয়াকৈ থৈ ভাল লগা কথাহে উনুকিয়াই, ইয়াৰ স’তে জড়িত তিনিটামান কথা চমুকৈ কওঁ বুলি ভাবিলো৷ অলপতে চাবুৱা আৰক্ষী থানাত কর্মৰত বিষয়া-কর্মচাৰীসকলে এটা অভিনৱ পন্থা অসমীয়া সমাজৰ প্রতি সন্মান আৰু আদৰৰ প্রতীক, তামোল-পাণৰ বঁটা লৈ চালকসকলক পথ সুৰক্ষাৰ নীতিসমূহ মানি চলিবলৈ বিনম্র অনুৰোধ জনায়৷\nতেওঁলোকে দুচকীয়া-চাৰিচকীয়া বাহনসমূহৰ চালকক হেলমেট পিন্ধিবলৈ, ছীটবেল্ট লগাবলৈ, য’তে-ত’তে, জধে মধে মটৰ চাইকেল, গাড়ী ৰখাই নথ’বলৈ আৰু সন্তানক বাইক ষ্টাণ্ট আদি কার্যৰ পৰা বিৰত ৰাখিবলৈকো অনুৰোধ জনায়৷ ভাল লাগিল৷ এনেদৰে মাজে সময়ে অসম আৰক্ষীৰ কিছু দক্ষ বিষয়াৰ নেতৃত্বত তামোল-পাণ, চকলেট, ফুলৰ থোপা, প্রচাৰ পত্র বিতৰণ আদি কেতবোৰ বিনম্র ব্যৱস্থাৰে পথ সজাগতা সৃষ্টি কৰা আৰু দুর্ঘটনা ৰোধ কৰাৰ প্রয়াস কৰা দেখা যায়৷ সেইদৰে সৰুপথাৰতো আৰক্ষী প্রশাসনে সজাগতা সভা অনুষ্ঠিত কৰি– ডাইনীৰ দৰে অন্ধবিশ্বাস, ড্রাগছ আসক্ত, অসামাজিক কার্যকলাপ, ভুৱা আলফাৰ ধন দাবী, অবৈধ সুৰাৰ প্রচলন ইত্যাদিৰ বিৰুদ্ধেও জনসাধাৰণক অৱগত কৰি আৰক্ষীৰ লগত সহযোগিতা কৰিবলৈ আহবান ৰাখিছে৷ আৰক্ষীৰ এনে ইতিবাচক চিন্তা আৰু কর্মৰাজিয়ে আমাক নিশ্চয়কৈ উৎসাহিত কৰে, আৰক্ষী জড়িত ভাল নলগা খবৰবোৰৰ মাজতে৷\nচহৰ, নগৰ বা মহানগৰৰ ট্রেফিক পইণ্ট কেতবোৰত দেখা যায় যে কর্তব্যৰত আৰক্ষী লোক এজনে (বা বহুজনে) যান বাহন নিয়ন্ত্রণ কৰি থাকোঁতে, তেওঁ প্রচণ্ড ৰ’দত ঘামি-জামি বা কেতিয়াবা বৰষুণতে তিতি বুৰি পথ নির্দেশনা দি থাকিব লাগে৷ বিশেষকৈ গৰমৰ মাহ কেইটা তেওঁৰ(বা তেওঁলোকৰ) মূৰৰ ওপৰত উত্তপ্ত অসহ্য ৰ’দজাকে বাৰুকৈয়ে কষ্ট দিয়ে৷ নিশ্চয়কৈ ৰ’দে ডেই পুৰি থাকে যান বাহন নিয়ন্ত্রণত কর্তব্যৰত আৰক্ষীৰ শৰীৰ৷ তেওঁ যন্ত্র বা যন্ত্র মানৱ নহয় যে প্রখৰ ৰ’দে তেওঁৰ তেজ মঙহৰ শৰীৰটোক পীড়া নিদিব নাইবা দিলেও সহ্য কৰি কৰি কর্তব্য পালন কৰিবলৈ বাধ্য, চাকৰিৰ খাতিৰত৷\nযি সময়ত আৰক্ষীৰ উচচ পর্যায়ৰ বিষয়াসকলে শীত তাপ নিয়ন্ত্রিত কোঠাত বহি চাকৰি কৰে, সেই সময়ত পথৰ ওপৰত ঠিক হৈ নিষ্ঠা সহকাৰে কর্তব্য সম্পাদন কৰি থকা আৰক্ষী জোৱানে মূৰৰ ওপৰত অকণমান ছাঁ বা ৰ’দৰ বাবে আচছাদন লোৱাত কি বাধা আছে, আমি ভাবি নাপাওঁ৷ অধিক নহ’লেও আৰক্ষী বিভাগে অন্ততঃ আধুনিক ব্যৱস্থাৰে ঠেলা গাড়ী সদৃশ চকা লগোৱা, ছাতিৰ আকৃতিৰে একোটা শ্বেড বনাই দিব পাৰে ট্রেফিক পইণ্টত ব্যৱহাৰৰ বাবে ৷ যদি অসম চৰকাৰে বা ভাৰতৰ ভিতৰতে শক্তিশালী আৰক্ষী বিভাগটোৱে সেইটো নির্মাণ কৰিবলৈও পুঁজি দিব নোৱাৰে, তেনেহ’লে কোনো স্বেচছাসেৱী সংগঠনক অনুৰোধ কৰি দান হিচাপেও ল’ব পাৰে৷ মূল কথাটো হ’ল– ট্রেফিক পইণ্টত কর্মৰত আৰক্ষীৰ মূৰৰ ওপৰত অকণমান ছাঁ দিয়াৰ ব্যৱস্থা কৰিব পৰা যায় নেকি কর্তৃপক্ষই ভাবকচোন, য’ত য’ত নাই কিন্তু প্রয়োজন আছে৷ আনহাতেদি আৰক্ষী নিবাসবোৰৰ অৱস্থা কেনেকুৱা বাৰু? আমাৰ দৃষ্টিত অর্থাৎ যিকেইটা নিবাস বা আৱাসিক এলেকা চকুত পৰিছে সেইকেইটা বাসস্থানৰ উপযোগী হয়নে?\nউঁৱলি যোৱা চৰকাৰী বাসগৃহ, বিশুদ্ধ পানীৰ সমস্যা, সু-পৰিকল্পিত বিদ্যুতৰ ব্যৱস্থা নথকা, হাবি জংঘলেৰে পৰিপূর্ণ হৈ থকা এক অস্বাস্থ্যকৰ পৰিৱেশতহে আৰক্ষী বিভাগৰ নিম্ন স্তৰৰ কর্মচাৰীসকলে চৰকাৰী আবাসৰ জীৱনত অভ্যস্ত হ’ব লগা হৈছে৷ যিসময়ত বিভাগটোৱে আৰক্ষীৰ প্রশিক্ষণ আৰু প্রযুক্তিৰ ব্যাপক প্রয়োগৰ পৰিকল্পনা হাতত লৈছে, বহিঃগাঁথনি আৰু অভ্যন্তৰীণ গাঁথনিৰ পৰিৱর্তনৰ কথা ভৱা হৈছে, অতি আধুনিকীকৰণ অস্ত্র-পাতিৰে সজ্জিত হৈ ক্রমবর্ধমান প্রত্যাহবানৰ সন্মুখীন হ’বলৈ প্রস্তুত হৈছে, তেনে সময়তো কিন্তু নিম্ন খাপৰ আৰক্ষী কর্মচাৰীসকলে পর্যাপ্ত সা-সুবিধাৰে সন্তুষ্টি পাবলৈ বহুদূৰ বাকী আছে যেনেহে অনুমান হয়৷ তথাপি অসম আৰক্ষীৰ অধিকাংশই সততা আৰু নিষ্ঠাৰে দৈনন্দিন কর্তব্যৰ উপৰিও উৎসৱ পার্বনত অপৰিসীম শাৰীৰিক কষ্ট আৰু মানসিক ত্যাগ কৰি আহিছে, চৰকাৰী দায়বদ্ধতা বাবেই হওক বা পৰিয়াল পোহপাল দিয়াৰ স্বার্থতেই হওক৷\nপ্রিয় পাঠক, এতিয়া আমাৰ সহযোগিতাৰ কথালৈ আহেঁা৷ আৰক্ষীক, বিশেষকৈ যান বাহন আৰক্ষীক সকলো সময়তে চালকসকলে বা পথচাৰীসকলে পূর্ণ সহযোগিতা আগবঢ়াইনে? অর্থাৎ আমি তেওঁলোকক অযথা খং উঠাও কিয়? যেনে– এইযে চাৰি আলি, তিনিআলিৰ নির্দিষ্ট ঠাইত আমাক ৰওক বুলি ইংগিত দিলেও নৰওঁ, ন’ পার্কিং বুলি লিখা থাকিলেও নামানো, য’তে ত’তে জধে মধে বাহন ৰখাই দিওঁ, হেলমেট পিন্ধি নলওঁ, ছীটবেল্ট লগাই নলওঁ, যান বাহন আইনবোৰ মানি চলিবলৈ টান পাওঁ বা ইচছাকৃতভাৱে অমান্য কৰো কিয়? যাৰ ফলত কর্তব্যৰত আৰক্ষীক অনাহকত বিপাঙত পেলাওঁ কিয়? সচেতন নাগৰিক বুলি দাবী কৰা আমিবোৰে বাৰু প্রায়ে আৰক্ষীৰ নীতি নির্দেশনা অমান্য কৰো নেকি? সেউজ ছিগনেললৈ কণমান ধৈর্যযৰে বহু চালকে ৰ’ব নোখোজে, বৰঞ্চ বেপৰুৱাভাৱে আৰক্ষীৰ সৈতে তর্তর্কি, কেতিয়াবা হতাহতি কৰি তিক্ত পৰিৱেশ সৃষ্টি কৰি কর্তব্যৰত আৰক্ষীক মানসিক শাৰীৰিক আঘাত দিয়াৰ উদাহৰণো নথকা নহয়৷ অলপতে তিনিচুকীয়াত আৰক্ষীক মাৰপিট কৰি ৰঙাঘৰৰ আলহী হ’ল চাৰিজন অট’চালক৷ এই লেখকৰ আক্ষেপ, সেইখিনিতে য’ত যেনেকৈ চৰকাৰী বিভাগক বা কর্মচাৰী বিষয়াক সহযোগিতা আগবঢ়াব লাগে, সেয়া আমি কৰিবলৈ টান পাওঁ কিয়?\nলেখক অৱসৰপ্রাপ্ত উপ ডাক প্রবন্ধক\nমেলেং ন-বাৰী, যোৰহাট, ফ’ন: 7896184869\nNitin Gadkari dedicates to nation upgraded NH-44 in Meghalaya\nTarun Gogoi appointed chairman of Congress campaign committee for Assam\nকমলাকান্ত গগৈ শ্রীমন্ত শংকৰদেৱ সংঘৰ পদাধিকাৰ নির্বাচিত\nলখিমপুৰত লুণ্ঠনৰ ফন্দি জলসম্পদৰ\nঅভ্যর্থনাৰ আতিশয্য নে চেনেহৰ বান্ধোন?\nSamsung to limit recharging of faulty Note7batteries\nKhandu requests telcos to scale up presence in Arunachal\nAll Rights Reserved 2019 © The Janambhumi | Total visits : 9220296